jkorsvik/nowiki_second_scrape_merged huggingface dataset:
Krattengmåler

Krattengmåler (Idaea maritimaria) er en sommerfugl i gruppen av de egentlige målere  (Geometridae). Den er funnet på Østlandet og Sørlandet i Norge.


== Utseende ==
En middelsstor (vingespenn 24 – 28 mm), slank, lys måler. Den er ganske variabel i farge, fra gråhvit til lys oker, vingene har spredte, mørkere skjell og tre smale, grå, vanligvis tydelige tverrbånd der det midterste er det bredeste. Litt foran midten av hver vinge er det en liten, svart flekk. Den ligner sterkt på flere andre Idaea-arter, men kan skilles fra bueengmåler (Idaea straminata) på at det ytterste tverrbåndet i forvingen har en knekk nær fremkanten, og fra lyse eksemplarer av vinkelengmåler (Idaea aversata) på at området utenfor dette båndet er skyggeaktig formørket.
Larven er knudrete, lyst brunlig, hvert ryggledd har en mørkere, V-formet tegning, men denne er ikke svært tydelig.


== Levevis ==
Larvene lever på visne blader av ulike løvtrær og finnes dermed på bakken under disse. De voksne målerne flyr i juni – juli.


== Utbredelse ==
Arten er utbredt over nesten hele Europa og i Nord-Afrika. I Norge er den funnet langs kysten vest til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) krattengmåler i Encyclopedia of Life 
(en) krattengmåler i Global Biodiversity Information Facility 
(no) krattengmåler hos Artsdatabanken 
(sv) krattengmåler hos Dyntaxa 
(en) krattengmåler hos Fauna Europaea 
(en) krattengmåler hos NCBI 
(en) Kategori:Idaea deversaria – bilder, video eller lyd på Wikimedia Commons 
Idaea deversaria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Karminmåler

Karminmåler (Rhodostrophia vibicaria) er en sommerfugl i gruppen av de egentlige målere  (Geometridae). Den er funnet på Østlandet og Sørlandet i Norge.


== Utseende ==
En middelsstor (vingespenn 25 – 29 mm), slank, rosaaktig gul måler. Hannen har fjærformede antenner, hunnen trådformede. Arten er lett å kjenne på at begge vingepar har et jevnbredt, rosa tverrbånd litt utenfor midten, dessuten har vingene et smalt, mørkrosa tverrbånd nærmere roten. Larven er lang og tynn, naken og gulaktig på farge.


== Levevis ==
Arten lever på solåpne, varme steder. Larvene kan finnes på ulike busker, blant andre gyvel, ginst, slåpetorn og lyng. De voksne målerne flyr om natten og kan påtreffes mellom mai og august. De skremmes også lett opp om dagen.


== Utbredelse ==
Arten er utbredt over det meste av den palearktiske sone. I Norge er den funnet langs kysten vest til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) karminmåler i Encyclopedia of Life 
(en) karminmåler i Global Biodiversity Information Facility 
(no) karminmåler hos Artsdatabanken 
(sv) karminmåler hos Dyntaxa 
(en) karminmåler hos Fauna Europaea 
(en) karminmåler hos NCBI 
(en) Kategori:Rhodostrophia vibicaria – bilder, video eller lyd på Wikimedia Commons 
(en) Rhodostrophia vibicaria – galleri av bilder, video eller lyd på Wikimedia Commons 
Rhodostrophia vibicaria – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Johann Friedrich Braunstein

Johann Friedrich Braunstein var en tysk arkitekt og billedhogger fra Nürnberg, aktiv fra 1714 til 1728. Han var en elev av Andreas Schlüter og også hans nære assistent.Braunstein er mest kjent for sitt arbeid i St. Petersburg i Russland, hvor han i 1713 ble engasjert av Peter den store i forbindelse med byggingen av palassanlegget Peterhof. I 1717 ble han også engasjert av Peters ektefelle, tsarina Katarina I, for å bygge et sommerpalass til henne, senere kalt Katarinapalasset..


== Referanser ==
Rhodostrophia

Rhodostrophia spp. er en slekt av sommerfugler som tilhører familien egentlige målere (Geometridae). Det finnes ti arter i Europa, men bare karminmåler (Rhodostrophia vibicaria) forekommer i Norge.


== Systematisk inndeling/ euopeiske arter ==
sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Sterrhinae (Acidaliinae eller Scopulinae). – 332 europeiske arter, inklusiv underarter (varianter), 26 er funnet i Norge.
Slekten Rhodostrophia Hübner, 1823
Rhodostrophia badiaria Freyer, 1841
Rhodostrophia calabra (Petagna, 1786)
Rhodostrophia cretacaria Rebel, 1916
Rhodostrophia discopunctata Amsel, 1935
Rhodostrophia jacularia (Hübner, 1813)
Rhodostrophia pudorata (Fabricius, 1794)
Rhodostrophia sieversi Christoph, 1882
Rhodostrophia tabidaria Zeller, 1847
Rhodostrophia terrestraria Lederer, 1869
karminmåler, Rhodostrophia vibicaria (Clerck, 1759)


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Rhodostrophia i Encyclopedia of Life 
(en) Rhodostrophia i Global Biodiversity Information Facility 
(no) Rhodostrophia hos Artsdatabanken 
(sv) Rhodostrophia hos Dyntaxa 
(en) Rhodostrophia hos Fauna Europaea 
(en) Rhodostrophia hos NCBI 
(en) Kategori:Rhodostrophia – bilder, video eller lyd på Wikimedia Commons 
Rhodostrophia – detaljert informasjon på Wikispecies 
Fauna Europaea, utbredelsesdatabase over europeiske dyr. [2]
Dekketøy

Dekketøy eller bordstell betegner utstyr som brukes til å dekke et spisebord.

Servise (middags- og kaffeservise).
Bestikk (Kniver, gafler, skjeer).
Drikkeglass.
Lysestaker, krydderbeholdere, askebegere og pyntegjenstander beregnet for spisebordet.
Duker, servietter (gjerne oppbevart i dekketøyskap).


== Se også ==
Servise
Middagsservise
Tallerken
Flat tallerken (middagstallerken)
Dyp tallerken (suppetallerken)
Desserttallerken
Dekketallerken
Kuvertasjett
Fat
Serveringsfat
Etasjefat
Fiskefat
Stettefat
Oppdelt skål
Bolle
Serveringsbolle
Terrin
Sausenebb (sausmugge)
Skyllebolle
Krydderbeholdere
Salt- og pepperbøsser
Pepperkvern
Kryddersett
Kaffe og te-servise
Tallerken
Asjett
Kopp
Kaffekopp
Tekopp
Kanne
Kaffekanne
Tekanne
Fløtemugge
Sukkerskål
Bestikk
Spisebestikk
Gaffel
Spisegaffel
Dessertgaffel
Fiskegaffel
Skalldyrsgaffel
Østersgaffel
Kakegaffel
Kniv
Bordkniv
Fiskekniv
Dessertkniv
Smørkniv
Biffkniv
Skalldyrskniv
Skje
Spiseskje (suppeskje)
Dessertskje
Teskje
Kaffeskje
Sukkerskje
Serveringsbestikk
Forskjærkniv
Sleiv
Øse
Kakespade
Steikebestikk
Salatbestikk
Drikkeglass
Vinglass
Ølglass
Vannglass (Farrisglass)
Likørglass
Duk og servietter
Duk
Serviett
Dekkeserviett (bordbrikke)
Bordkort
Diverse deler
Lysestake
Vinkjøler
Flaskebrikke
Askebeger


== Kilder ==
Dekketøy - Bokmålsordboka
Dækketøj - Ordbog over det Danske sprog
Thomas Niu Huiqing

Thomas Niu Huiqing (født 18. september 1895 i Cangzhou i Hebei i Kina, død 28. februar 1973 på Taiwan) var katolsk biskop av Yanggu fra 1943, i eksil fra 1948.
Han ble presteviet 30. september 1923.
Den 12. januar 1943 ble han utnevnt til apostolisk vikar av Yanggu i Shandong, og ordinert til titulærbiskop den 4. april samme år. Da Yanggu ble bispedømme i 1946, ble han dets første ordinarie biskop.
Biskop forlot Yanggu under den kinesiske borgerkrig og dro til Funing i provinsen Fujian i 1948. Senere ble han utnevnt til apostolisk administrator av Kiayi på Taiwan i 1958 (eller 1962).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Erkebiskop Thomas Tien-Ken-Sin (1890-1967) *1939
Biskop Thomas Niu Huiqing (1895-1973) *1943 


== Referanser ==
Kvitskjeving

Kvitskjeving (Lagenorhynchus acutus) er en delfinart som tilhører de klassiske delfinene, og således også er en tannhval. Den blir omkring 2,5–3 meter lang og har 30–40 par tenner.
Kvitskjeving har en tett kroppsform og kan virke litt butt. Hannene blir noe større enn hunnene. Vekten er typisk 200–230 kg. Den har en markant sigdformet, spiss ryggfinne, som kan påminne om en haifinne. Sveivene er også spisse i formen. Den spisse ryggfinnen er faktisk opphavet til artens latinske navn acutus, som betyr spiss eller skarp. Kvitskjevingen er sort fra overkjeven og over ryggen til halefinnen. Underkjeven og kroppens underside er hvit nesten helt bak mot halefinnen. På sidene har arten et grått felt som strekker seg helt tilbake til roten til halefinnen.
Man antar at kvitskjeving kan bli omkring 25 år gammel. Arten når kjønnsmoden alder da den er 6–12 år gammel. Hunnene føder i snitt en unge hvert 2–3 år, og kalvene dies til de blir omkring 18 måneder gamle. Ungen fødes som regel om sommeren, etter en drektighetstid på omkring 10–12 måneder.
Kvitskjeving er endemisk for Nord-Atlanteren og finnes i kaldt tempererte til subpolare farvann, der vanntemperaturen typisk ligger mellom 6 og 20 °C og havdybden er omkring 40–250 meter. Den rapporteres langs hele norskekysten bortsett fra inne i Oslofjorden og utenfor kysten av Finnmark, men er stadig sett utenfor Troms.Kvitskjeving er sosial og påtreffes oftest i mindre grupper, selv om også grupper på flere hundre dyr må betraktes som relativt vanlig. Dette er et atletisk dyr som ofte oppviser luftakrobatikk og gjerne rir på baugbølgene til både båter og store slektninger, som finnhval og knølhval.
Bestanden av kvitskjeving regnes som livskraftig både globalt og i Norge. Globalt estimat er anslått til 150 000–300 000 (Kaschner 2004). Tallrikhet i norske farvann er ca 4 000 reproduserende individer (totalbestand ca 10 000) (N Øien pers comm). Ingen indikasjoner på bestandsnedgang siste tre generasjoner.


== Referanser ==


== Eksterne lenker ==
(en) Kvitskjeving – oversikt og omtale av artene i WORMS-databasen 
(en) Kvitskjeving i Global Biodiversity Information Facility 
(no) Kvitskjeving hos Artsdatabanken 
(sv) Kvitskjeving hos Dyntaxa 
(en) Kvitskjeving hos ITIS 
(en) Kvitskjeving hos NCBI 
(en) Kategori:Lagenorhynchus acutus – bilder, video eller lyd på Wikimedia Commons 
Lagenorhynchus acutus – detaljert informasjon på Wikispecies
Matthew Pan Deshi

Matthew Pan Deshi (født 1. oktober 1924 i Gucheng i Dingxing i Kina, død 3. desember 2005) var katolsk biskop av Baoding fra 1991, ordinert uten pavelig mandat.


== Liv og virke ==
Pan Deshi fikk sin presteutdannelse i 1940-årene ved presteseminaret i Hohhot, som ble oppløst i 1949. Han dro da tilbake til Baoding og studerte ferdig der. Han ble presteviet i 1950 og valgt til biskop i april 1991, uten pavelig approbasjon.
Fader Pan ble bispeviet 8. desember 1991 i Tangshan.
Bispedømmet Baoding var splittet i en regimetro kirke og en undergrunnskirke. Ved biskop Pans død hadde den regimetro kirken som han ledet ca. 10 000 medlemmer, en sjettedel av de ca. 55 000 som anslås å være undergrunnskatolikker.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Joseph Zong Huaide (1917-1997) *1958
Biskop Matthew Pan Deshi (1924-2005) *1991


== Referanser ==
Jarand

Jarand er et mannsnavn med flere mulige opprinnelser. Det kan være:

en norsk variant av det nordiske navnet Hjarrand, som har oppinnelse i gammelengelske Heorrenda og gammelhøytyske Herrant. Navnet er dannet av gammelhøytyske heri, «kriger, hær», og rant, «rand, skjoldkant».
en svensk dialektform av det norske mannsnavnet Jørund, som har opprinnelse i norrøne jara, «kamp, strid», og urnordiske winduR, «vinner».


== Utbredelse ==
Den norrøne formen Iôrundr er kjent brukt i 26 runeinnskrifter fra vikingtiden, så navnet var antakelig mye brukt på den tiden.Tabellen nedenfor gir en detaljert oversikt over populariteten til mannsnavnet Jarand  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jarand Rystad, norsk olje-og gassanalytiker
Jarand Sandslett, norsk skiløper


== Referanser ==


== Eksterne lenker ==

(en) Behind the Name: Jarand
(en) Think Baby Names: Jarand
Mahad

Mahad er et mannsnavn som betyr «stor» på arabisk.


== Utbredelse ==
Tabellen nedenfor gir en detaljert oversikt over populariteten til mannsnavnet Mahad  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Mahad Abib Mahamud, somalisk-norsk fotballspiller
Mahad Hussein, norsk fotballspiller
Mahad Ahmed Elmi (død 2007), somalisk radiojournalist


== Referanser ==


== Eksterne lenker ==

(en) Behind the Name: Mahad
(en) Think Baby Names: Mahad
Denver Mint

Denver Mint er en avdeling av United States Mint, og holder til i Denver, Colorado. Denver Mint var først et privat foretak som laget private gullmynter fra gullgruver i området. Selskapet ble opprettet i 1860, og ble kjøpt av United States Mint i 1863.
I dag produserer Denver Mint mynter og sedler for sirkulasjon i USA i tillegg til minnemynter og myntsett.
Trond S. Paulsen

Trond S. Paulsen (født 27. mars 1946 i Oslo) er en norsk advokat med møterett for Høyesterett og forfatter.
Paulsen er magister i statsvitenskap, Oslo,1968, fransk statsstipendiat 1969-70, CAAE, Université de Nice, 1970, cand. jur., Oslo, 1981, NATO Defense College 1987-88 (Roma).
Paulsen arbeidet i Fiskeridepartementet 1970-82 og 1983-89 (ekspedisjonssjef), dommerfullmektig i Tønsberg 1982-83. Han var sekretær for Regjeringens rådgivende utvalg for fiskerispørsmål under medlemskaps- og handelsavtaleforhandlingene med EF (EU) i 1970-73. Norsk delegat blant annet til FNs havrettskonferanser og til forhandlinger (1976) om opprettelsen av Norges økonomiske sone på 200 nautiske mil. 
Advokat siden 1989, arbeider særlig med saker innen fiskerirett, internasjonal handel, forvaltningsrett og EU-rett. Han var advokat for den norske fiskerinæringen 1990-2012 i dumpingsakene mot norsk oppdrettsfisk i EU. 
Paulsen ledet Regjeringens  ”Eierskapsutvalget for fiskefartøyer”, (NOU 2002:13).Paulsen har prosedert for EUs domstol i Luxemburg i saken om EUs antidumpingtiltak mot import av norsk oppdrettslaks.I 2008 skrev Paulsen boka Iskald krig, som vakte stor oppmerksomhet.


== Bibliografi ==
Arrest,utlegg og begjæring om tvangssalg av utenlandsk fartøy. Om uteglemt internasjonal konvensjon, manglende verneting og annet som kan gå galt (sammen med advokat lngrid Finne Reenskaug), Tidsskrift for Forretningsjuss 1/2015 og Gyldendal Rettsdata
Iskald krig  Norsk etterretningsagent bak Jernteppet, (Aschehoug  2008, ISBN 978-82-03291-42-5), dansk utgave Iskold krig,  (Ellekær, 2009), ISBN 978-87-92173-09-6
The Compendium of Foreign Trade Remedy Laws, kapitlet om Norge (Den amerikanske advokatforeningen,1998)
EF og dumping – regelverk og praksis (NHOs Europaserie nr.5/1990)


== Kilder ==
Aschehoug Forfattere Alfabetisk oversikt
Portrettintervju/ månedens navn: *Fiskaren 6. juli 2007, *Fiskeribladet/Fiskaren 7. november 2008. *Norsk Fiskerinæring, nr.4, 2008, Advokatbladet nr. 12, 2008, Advokatbladet nr. 5, 2012
Hvem er Hvem i Fiskerinæringen


== Referanser ==
007 Spill

007 Spill er en norsk spillside med gratis nettspill og spilltrailere. Siden ble lansert i 2008 av det da nystartede Oslofirmaet Duplo Media AS. Med over 3400 spill ved lansering var 007spill en av Norges største spillsider i antall spill.
Nettsiden ligger fysisk i Sverige hos firmaet Dimac AB.


== Domenenavnet ==
Nettsiden har domenenavnet 007.no. Det var ikke mulig med tall i norske domenenavn før i 2007. «007.no» var blant de ti mest etterspurte domenene da Post- og teletilsynet trakk rekkefølgen for behandling av søknader om å få disse navnene i juni 2007. Det var 105 søknader om å få 007.no som domenenavn.


== Referanser ==


== Eksterne lenker ==
007 Spill – 007Spill
Duplo Media – Duplo Media
Elisabeth Haarr

Elisabeth Astrup Haarr (født 30. januar 1945 på Hamar) er en norsk billedkunstner, bosatt i Kristiansand.Hun er utdannet fra SHKS 1963-67, debuterte på UKS' vårutstilling 1968, og deltok på Eksperimentell tekstilbiennale i Madrid og Barcelona 1969/70. Hun hadde sin første separatutstilling i 1973, i Oslo Kunstforening, Tromsø, Harstad, Bodø og Ålesund kunstforeninger. I 2021 var hun festspillkunstner i Bergen, med en stor utstilling i Bergen Kunsthall.
Hun har professorkompetanse og har undervist ved Vestlandets Kunstakademi 1978-80 og ved Høgskulen i Sogn og Fjordane 1998. Hun har Statens garantiinntekt for kunstnere siden 1995 og ble tildelt Ulrik Hendriksens minnestipend i 2000.
Nordenfjeldske Kunstindustrimuseum hadde i 2008 en utstilling med Haarrs tepper, i dialog med Hannah Ryggens tepper, kalt «Engasjert kunst». I den forbindelse ble hun presentert slik: «Elisabeth Haarr videreførte Ryggens politiske engasjement i norsk tekstilkunst. Hun presenterer uretten kvinner lever under i forskjellige kulturer. Hun hyller kvinnens kamp for egne rettigheter. Ingen av de to har arbeidet med skrikende propaganda. Deres kunst er en lavmælt protest mot minoritetenes undertrykkere.»


== Referanser ==


== Eksterne lenker ==
Elisabeth Haarr - Store norske leksikon
Elisabeth Haarr - aboslutetapestry.com
NRK Trøndelag, "Engasjert kunst"
Kunsthall Oslo, "Hold stenhårdt fast på greia di - Norsk kunst og kvinnekamp 1968–89
EM på skøyter 2009

EM på skøyter 2009, det 34. for kvinner og det 103. for menn, ble avholdt 9., 10. og 11. januar i Thialf isstadion i Heerenveen, Nederland. 


== Tidsplan ==


== Dag 1 ==


=== 500 meter menn ===


=== 5000 meter menn ===


== Dag 2 ==


=== 500 meter damer ===


=== 1500 meter menn ===


=== 3000 meter damer ===


== Dag 3 ==


=== 1500 meter damer ===


=== 10 000 meter menn ===


=== 5000 meter damer ===


== Sammenlagt ==


=== Damer ===


=== Menn ===


== Eksterne lenker ==
Norges Skøyteforbunds sider om EM 2009 Arkivert 17. januar 2009 hos Wayback Machine.
Internasjonale høydepunkter i hurtigløp 2009-2011 Arkivert 5. oktober 2007 hos Wayback Machine.
Peter Hou Jingwen

Peter Hou Jingwen (født 1926 i Xianxian i Hebei i Kina, død 23. oktober 1999 i fylket Wen'an i Hebei) var katolsk biskop av Cangzhou (Xianxian).
Hou Jingwen kom fra en katolsk familie i Xianxian. Han begynte på juniorseminar i Xianxang og senere i Baoding. I 1951 begynte han på presteseminaret i Beijing, og ble presteviet i 1956 i Xianxian. 
Da kulturrevolusjonen begynte i 1966 ble han arrestert for sin tros skyld og sendt til en reform ved arbeid-leir. Da religionene kunne gjenopplives i 1980-årene vendte han tilbake for å gjøre tjeneste i bispedømmet. I 1993 ordinerte biskop John Liu Dinghan av Cangzhou ham til sin koadjutorbiskop. Han ovetok bispestolen da biskop Liu trakk seg tilbake i 1998, men så omkom han selv i en bilulykke i 1999.
Deretter måtte den da 82-årige biskop Liu atter overta ledelsen av bispedømmet.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Joseph Zong Huaide (1917-1997) *1958
Biskop John Liu Dinghan (1917-2007) *1982
Biskop Peter Hou Jingwen (1926-1999) *1993


== Referanser ==